ບໍ່ມີການຂະຫຍາຍໂຕ ຂອງວຽກງານ ຢູ່ສະຫະລັດ ໃນເດືອນສິງຫາ (ເບິ່ງວີດີໂອ)
ລາຍງານສະບັບໃໝ່ແຈ້ງວ່າ ການສ້າງວຽກເຮັດງານທຳ ຢູ່ສະຫະລັດ ໃນເດືອນສິງຫາ ໄດ້ຢຸດຊະງັກລົງ
ອັດຕາການເຕີບໂຕຂອງວຽກເຮັດງານທຳໄດ້ຢຸດຊະງັກລົງ ໃນເສດຖະກິດຂອງສະຫະລັດສຳ ລັບເດືອນສິງຫາຊຶ່ງເຮັດໃຫ້ອັດຕາຄົນຫວ່າງງານຍັງສືບຕໍ່ຢູ່ໃນລະດັບທີ່ຂ້ອນຂ້າງສູງ 9 1% ລາຍງານຂອງກະຊວງແຮງງານສະຫະລັດທີ່ນຳອອກເຜີຍແຜ່ໃນມື້ວັນສຸກວານນີ້ສະແດງໃຫ້ ເຫັນວ່າບໍ່ໄດ້ມີການສ້າງວຽກເຮັດງານທຳເພີ່ມຂຶ້ນເລີຍໃນເດືອນສິງຫາຜ່ານມາສົມທຽບໃສ່ ການສ້າງວຽກເຮັດປະມານ 85,000 ໜ້າວຽກໃນເດືອນກໍລະກົດຜ່ານມາ ລາຍງານສຳລັບເດືອນສິງຫາ ເປັນລາຍງານທີ່ສະແດງໃຫ້ເຫັນວ່າ ມີຄວາມອ່ອນແອສຸດໃນ ຮອບເກືອບນຶ່ງປີ ການວ່າຈ້າງໄດ້ມີເພີ່ມຂຶ້ນໃນວຽກງານກ່ຽວກັບການຮັກສາສຸກຂະພາບ ແຕ່ໄດ້ຫຼຸດລົງໃນວົງການລັດຖະບານ ແລະໄດ້ຮັບຄວາມເສຍຫາຍຈາກການນັດຢຸດຂອງບໍລິ ສັດໂທລະພາບທີ່ສຳຄັນບໍລິສັດນຶ່ງ ອັດຕາໃນການວ່າຈ້າງທີ່ບໍ່ເຕັມທີ່ ແມ່ນ 16 2% ຊຶ່ງດີຂຶ້ນໜ້ອຍນຶ່ງ ຈາກໄລຍະດຽວກັນ ຂອງປີຜ່ານມາ ຖັນແຖວຂອງພວກທີ່ຖືກວ່າຈ້າງບໍ່ເຕັມທີ່ແມ່ນຮວມທັງພວກທີ່ບໍ່ໄດ້ເຮັດ ວຽກ ຄົນງານທີ່ມີວຽກເຮັດບໍ່ເຕັມເວລາ ແຕ່ຕ້ອງການຢາກມີວຽກເຮັດ ແບບເຕັມເວລາ ແລະພວກທີ່ຢຸດເຊົາໃນການຊອກຫາວຽກການເຮັດ ຍ້ອນພວກເຂົາເຈົ້າຄິດວ່າ ບໍ່ມີວຽກ ການສຳລັບໃຫ້ພວກເຂົາເຈົ້າເຮັດອີກແລ້ວ ນອກນັ້ນແລ້ວຂໍ້ມູນດັ່ງກ່າວ ຍັງສະແດງໃຫ້ເຫັນວ່າ ອັດຕາບໍ່ມີວຽກການເຮັດສຳລັບຊາວ ຜິວດຳ 16 7% ແລະພວກທີ່ປາກພາສາສະເປນຫຼື Hispanics 11 3% ນັ້ນແມ່ນຍັງສູງ ກວ່າອັດຕາການບໍ່ມີການງານເຮັດ ສຳລັບປະຊາຊົນໂດຍທົ່ວໄປ ສຳລັບຊາວອະເມຣິກັນ ເຊື້ອສາຍເອເຊຍມີອັດຕາຄົນຫວ່າງງານ 7 1% ຄືຕໍ່າກວ່າສ່ວນທີ່ເຫຼືອຂອງປະຊາຊົນທັງ ໝົດ ເຖິງແມ່ນກ່ອນທີ່ຈະມີການພິມເຜີຍແຜ່ ລາຍງານກ່ຽວກັບວຽກເຮັດງານທຳທີ່ບໍ່ຄ່ອຍດີ ປານໃດນັ້ນປະທານາທິບໍດີສະຫະລັດທ່ານບາຣັກໂອບາມາກໍກ່າວວ່າທ່ານຈະນຳສະເໜີ ແຜນການເພື່ອກະຕຸກຊຸກຍູ້ເສດຖະກິດແຫ່ງຊາດແລະສ້າງວຽກເຮັດງານທຳໃນຄຳປາໄສ ຕໍ່ລັດຖະສະພາສະຫະລັດໃນວັນພະຫັດຈະມານີ້